
Varaždin, 24. travnja 2025. godine
Z A P I S N I K
Sa 52. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 24. travnja 2025. godine s početkom u 15:15 sati.
Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:
1. Maja Hrešć, predstavnica osnivača ,predsjednica Upravnog vijeća,
1. Robert Dukarić, predstavnik osnivača, zamjenik predsjednice Upravnog Vijeća,
1. Krešimir Grđan, predstavnik osnivača,
1. Draženka Vincek Mišak, predstavnica radnika visokoškolske spreme,
1. Silvija Modrić, predstavnica radnika.
	Predsjednica Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da su sjednici nazočni i ravnatelj Ljekarne Mirko Magić, zapisničar Matija Hlad, mr.sci. Maja Šegović, zamjenica ravnatelja, i Vlasta Tuđa, voditeljica računovodstva.
Predsjednica daje na raspravu predloženi dnevni red:
1. [bookmark: _Hlk192673251]Verifikacija Zapisnika sa 51. sjednice Upravnog vijeća od 20. ožujka 2025. godine
Referent: Maja Hrešć, predsjednica;
2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 28. veljače 2025. godine
Referent: Vlasta Tuđa, voditeljica računovodstva,
3. Donošenje Odluke o donaciji Domu zdravlja Varaždinske županije
Referent: Mirko Magić, ravnatelj,
4. Obavijest o tekućim postupcima javne nabave: osiguranje i automatizirano skladište
Referent: Matija Hlad, savjetnik (pravnik),
5. Razno.
Predloženi dnevni red je prihvaćen jednoglasno.


TOČKA 1. DNEVNOG REDA
Verifikacija Zapisnika sa 51. sjednice Upravnog vijeća od 20. ožujka 2025. godine
Referent: Maja Hrešć, predsjednica;
	Predsjednica poziva članove da iznesu primjedbe. 
	Draženka Vincek Mišak navodi kako treba ispraviti navod u toč. 6. na način da se zamijeni navod ravnatelja da je prijavljeno „5 specijalizacija“ u „4 specijalizacije“. 
	Zapisničar ispravlja navedeno. 
	Zapisnik sa 51. sjednice je verificiran jednoglasno.

TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 28. veljače 2025. godine
Referent: Vlasta Tuđa, voditeljica računovodstva,
	Predsjednica daje riječ voditeljici računovodstva Ljekarne Varaždinske županije, gđi. Vlasta Tuđa.
Financijsko izvješće Ljekarne Varaždinske županije za razdoblje od  01. siječnja 2025. do 28. veljače 2025. godine sastavljen je prema odredbama Zakona o računovodstvu i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni:
· Ukupni prihodi 			3.846.008,49 €
· Ukupni rashodi 			3.666.460,55 €
· Višak prihoda nad rashodima  	179.547,94 €
U usporedbi s istim razdobljem prethodne godine, ukupni prihodi veći su za 50,29 %, dok su ukupni rashodi veći za 48,59 %. Trenutno u sastavu Ljekarne Varaždinske županije posluje 18 ljekarni dok ih je u istom razdoblju prošle godine bilo 15 prema čemu pokazatelji rasta nisu realni.Ako se izuzmu prihodi Petrijanca i Varaždinskih Toplica, dobiva se realna stopa rasta prihoda od 34,26 %.
Voditeljica računovodstva se zahvaljuje.
Predsjednica se zahvaljuje te otvara raspravu.
Draženka Vincek Mišak pita na što se odnosi stavka „darovi i potpore“ što je prošle godine bilo 0,00 € a sad 5.000,00 € na što voditeljica računovodstva govori da je to bila donacija za Medicinsku školu. 
Ravnatelj navodi kako je za sljedeći mjesec predviđeno financijsko izvješće ravnatelja za prvi kvartal prilikom čega će se podrobnije vidjeti rezultati poslovanja.
Predsjednica zatvara raspravu te otvara glasanje.
Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2025. godine do 28. veljače 2025. godine.

TOČKA 3. DNEVNOG REDA
Donošenje Odluke o donaciji Domu zdravlja Varaždinske županije
Referent: Mirko Magić, ravnatelj,
Predsjednica daje riječ ravnatelju, Mirku Magiću.
Ravnatelj Magić navodi kako se Dom zdravlja Varaždinske županije obratio Ljekarni radi financiranja radova u Domovima zdravlja Maruševec (fasada), pri čemu navodi kako je komplicirano provoditi zajednički postupak javne nabave. Navodi da će Ljekarna sama financirati svoj dio (cca 20%, 4.500,00 €) dok će preostali dio naveden u ovoj Odluci donirati iz razloga što je Dom zdravlja Maruševec zajednička nekretnina. Predlaže da se predloženi iznos donira, a sve kako bi Ljekarna Maruševec obavljale ljekarničku djelatnost nesmetano i kako bi se poboljšali uvjeti u kojima se ta djelatnost obavlja. 
	Predsjednica otvara raspravu.
	Draženka Vincek Mišak postavlja pitanje zašto će ljekarna pokriti većinu radova iako imamo manji dio fasade. Također postavlja pitanje da li je predmetna donacija zakonita, s obzirom da doniramo ustanovi s kojom imamo suvlasništvo na nekretnini. 
	Ravnatelj navodi kako doniramo Domu zdravlja koji je zdravstvena ustanovama što je u skladu sa propisima. 
	Predsjednica ne vidi problem u tome da se donira zdravstvenoj ustanovi koju koriste svi građani.
	Krešimir Grđan smatra da kada ne bi donirali Dom zdravlja bi trebao tražiti donaciju od Osnivača, koji bi doznačio iznos od naše isplaćene dobiti. 
	Draženka Vincek Mišak navodi kako je ovo ciljano povećanje donacija od početka. 
	Ravnatelj navodi kako sve zavisi od stava Osnivača. 
Predsjednica zaključuje raspravu te otvara glasovanje. 
	Upravno vijeće donosi Odluku sa 3 glasa za, 1 protiv (Vincek Mišak, i 1 suzdržan (Modrić).


TOČKA 4. DNEVNOG REDA
Obavijest o tekućim postupcima javne nabave: osiguranje i automatizirano skladište
Referent: Matija Hlad, savjetnik (pravnik),
Predsjednica daje riječ Matiji Hladu, ovlašteniku provedbe postupaka javne nabave.
Matija Hlad navodi kako je proveden postupak osiguranja imovine, radnika i odgovornost za štetu prema 3. Osobama.
U planu je provođenje postupka javne nabave za sustav automatiziranog skladišta (robot) u Ljekarni Ivanec. 
U tijeku je prva faza pripreme tehničke dokumentacije nakon čega kreće prethodno savjetovanje te sam postupak javne nabave. Očekivani završetak radova/instalacije je listopad 2025. godine. 

Draženka Vincek Mišak pita koliko ruku će imati robot. 
Matija Hlad odgovara da će ponder biti količina ruku, no niti dvije ruke nisu jamac za brže iskladištenje. 
Predsjednica se zahvaljuje na obavijesti.

TOČKA 5. DNEVNOG REDA
RAZNO
Za riječ se javlja Draženka Vincek Mišak glede specijalizacija mag.pharm. sa prethodne sjednice. Postavlja pitanje zašto nije dostavljeno rješenje Ministarstva zdravstva RH, na kojem se nalazi popis ustanova koje su odabrane za specijalizacije. 
	Ista postavlja pitanje zašto se neće prijaviti natječaj za sve specijalizacije koje smo dobili pošto sada imamo 18 ljekarničkih jedinica sa mogućnošću širenja u budućnosti. Navodi kako postoje mladi magistri u ustanovi koji bi prihvatili takvu specijalizaciju.
	Ravnatelj navodi kako nama trenutno treba specijalizacija iz javnog ljekarništva. Govori da ispitivanje lijekova i ostale specijalizacije nama ne trebaju. Da smo u mogućnosti prijaviti natječaje za ostale specijalizacije bi i prijavili. Trenutno nam fali 5 farmaceuta pri čemu bi nakon eventualne provedene specijalizacije falilo 8. Ispitivanje lijekova nam nije potrebno jer će ta osoba otići u druge tvrtke koje se bave tom djelatnošću. 
	Draženka Vincek Mišak navodi da se specijalizacije ne mogu prenijeti. Ponavlja da je su ti natječaji rađeni u suradnji HLJK sa EU, pri čemu se vodilo računa zašto se određeni broj specijalizacija dao određenim ustanovama, pri čemu smo mi odabrani za 4 specijalizacije. Navodi i da je u planu i program ravnatelja navedeno otvaranje ljekarničkog labaratorija i da je ovo šansa da ravnatelj predmetno realizira.
	
	Silvija Modrić pita što je sa zahtjevom za povećanjem koeficijenata koji je uručen Poslodavcu na što ravnatelj odgovara kako sistematizaciju nećemo mijenjati još 2, 3, mjeseca. Ravnatelj također navodi da nije prihvatljivo da se poveća koeficijent farmaceutskim tehničarima, a koji koeficijent bi bio u rangu pravnika i voditeljice računovodstva. 
	Silvija Modrić smatra da imamo uvjete što se vidi iz financijskih izvješća, na što ravnatelj odgovara kako je to istina ali da se novci brzo troše pri čemu navodi investiciju robota, i ulaganje u naše ljekarne.  

Predsjednica zaključuje sjednicu u 15:45 sati.

	Zapisničar:
Matija Hlad
	Predsjednica Upravnog vijeća
Ljekarne Varaždinske županije
Maja Hrešć

